
Parlamentul  României

Camera  Deputaţilor

Comisia pentru industrii si servicii

	Comisia pentru industrii şi servicii

Bucureşti, 04.05.2017
Nr. 4c-3/194/2017
	Comisia juridică, de disciplină și imunități
Nr. 4c-11/479/2017
	Comisia pentru agricultură, silvicultură, industrie alimentară şi servicii specifice

Bucureşti, 20.04.2017
Nr. 4c-4/222


Către, 

Biroul permanent al Camerei Deputaților


Vă înaintăm, alăturat, Raportul comun asupra proiectului de Lege pentru modificarea şi completarea Legii îmbunătăţirilor funciare nr.138/2004, pentru modificarea şi completarea Ordonanţei de urgenţă a Guvernului nr. 82/2011 privind unele măsuri de organizare a activităţii de îmbunătăţiri funciare, precum şi pentru completarea art.10 din Legea nr.98/2016 privind achiziţiile publice, cu care comisiile noastre au fost sesizate în fond, transmis cu adresa nr.P.L.x. 173 din 10 apilie 2017.
     PREŞEDINTE,                      PREŞEDINTE,                 VICEPREŞEDINTE, 

        Iulian Iancu


      Eugen Nicolicea
          Alexandru Stănescu

Parlamentul  României

Camera  Deputaţilor

	Comisia pentru industrii şi servicii
Bucureşti, 04.05.2017
Nr. 4c-3/194/2017
	Comisia juridică, de disciplină și imunități

    Nr. 4c-11/479/2017
	Comisia pentru agricultură, silvicultură, industrie alimentară şi servicii specifice

Bucureşti, 20.04.2017
Nr. 4c-4/222


R A P O R T   C O M U N
asupra proiectului de Lege pentru modificarea şi completarea Legii îmbunătăţirilor funciare nr.138/2004, pentru modificarea şi completarea Ordonanţei de urgenţă a Guvernului nr. 82/2011 privind unele măsuri de organizare a activităţii de îmbunătăţiri funciare, precum şi pentru completarea art.10 din Legea nr.98/2016 privind achiziţiile publice
În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii, Comisia pentru agricultură, silvicultură, industrie alimentară şi servicii specifice şi Comisia juridică, de disciplină şi imunităţi, au fost sesizate spre dezbatere, în fond, cu proiectul de Lege pentru modificarea şi completarea Legii îmbunătăţirilor funciare nr.138/2004, pentru modificarea şi completarea Ordonanţei de urgenţă a Guvernului nr. 82/2011 privind unele măsuri de organizare a activităţii de îmbunătăţiri funciare, precum şi pentru completarea art.10 din Legea nr.98/2016 privind achiziţiile publice, transmis cu adresa nr.P.L.x 173 din 10 aprilie 2017.


Consiliul Legislativ, cu avizul nr.92/20.02.2017, avizează favorabil propunerea legislativă cu observaţii şi propuneri, preluate de iniţiator.

Guvernul, prin actul nr.312/DPSG/21-03-2017 susţine adoptarea acestei iniţiative legisaltive, sub rezerva însuşirii propunerilor şi observaţiilor formulate.



Senatul, în calitate de primă Cameră sesizată, a adoptat proiectul de lege cu amendamente în şedinţa din 3 aprilie 2017.


Comisia pentru buget, finanţe şi bănci, cu avizul nr.4c-2/514 din 26 aprilie 2017, avizează favorabil proiectul de lege.

Proiectul de lege are ca obiect de reglementare crearea cadrului juridic potrivit căruia cheltuielile aferentei apei şi energiei electrice pentru irigaţii să fie suportate de la bugetul Agenţiei Naţionale de Îmbunătăţiri Funciare în limita sumelor alocate de Ministerul Agriculturii şi Dezvoltării Rurale, pecum şi a cheltuielilor aferente contractelor multianuale. 
În conformitate cu prevederile art.61 şi 63 din Regulamentul Camerei Deputaţilor, republicat, membrii Comisiei pentru industrii şi servicii au examinat proiectul de lege în şedinţa din 3 mai 2017, membrii Comisiei pentru agricultură, silvicultură, industrie alimentară şi servicii specifice au examinat proiectul de lege în şedinţa din data de 19 aprilie 2017, iar membrii Comisiei juridice, de disciplină și imunități în ședința din data de 8 mai 2017.

La lucrările Comisiei pentru industrii şi servicii a participat, în calitate de invitat, din partea Ministerului Agriculturii şi Dezvoltării Rurale domnul Sorin Roșu Mareș - secretar de stat, iar la Comisia pentru agricultură, silvicultură, industrie alimentară şi servicii specifice au participat, în calitate de invitați, din partea Ministerului Agriculturii şi Dezvoltării Rurale domnul Dumitru Daniel Botănoiu – secretar de stat şi din partea Agenţiei Naţionale de Îmbunătăţiri Funciare domnul Ionuţ Barbu – director general.
La lucrări au fost prezenţi din partea Comisiei pentru industrii şi servicii 20 deputaţi din totalul de 21 deputaţi, iar din partea Comisiei pentru agricultură, silvicultură, industrie alimentară şi servicii specifice 23 deputaţi din totalul de 25 deputaţi. La Comisia juridică, de disciplină și imunități, deputații au fost prezenți conform listei de prezență.
În urma examinării iniţiativei legislative şi a opiniilor exprimate, membrii celor trei comisii, au hotărât, cu unanimitate de voturi, să propună plenului Camerei Deputaților adoptarea proiectului de Lege pentru modificarea şi completarea Legii îmbunătăţirilor funciare nr.138/2004, pentru modificarea şi completarea Ordonanţei de urgenţă a Guvernului nr. 82/2011 privind unele măsuri de organizare a activităţii de îmbunătăţiri funciare, precum şi pentru completarea art.10 din Legea nr.98/2016 privind achiziţiile publice, cu amendamente admise prevăzute în anexa care face parte integrantă din prezentul raport.

Prin obiectul de reglementare şi conţinutul său, proiectul de lege face parte din categoria legilor organice.

În conformitate cu prevederile art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, Camera decizională pentru acest proiect de lege este Camera Deputaţilor.

                PREŞEDINTE,                                             PREŞEDINTE,                                          VICEPREŞEDINTE, 

                    Iulian Iancu


                            Eugen Nicolicea
                                       Alexandru Stănescu
SECRETAR,                                              SECRETAR,                                                   SECRETAR,

                  Roxana Mînzatu                                        Steluța  Cătăniciu                                               Dan Ciocan
              Consilieri parlamentari,                               Consilier parlamentar,                                      Consilieri parlamentari,

                Isabela Patricia Robe                                      Alina Grigorescu                                                 Anton Păștinaru
Cristina Neicu                                                                                                                    Gabriela Amalia Ciurea
Anexa
A M E N D A M E N T E     A D M I S E 



În urma dezbaterii, Comisia pentru industrii şi servicii şi Comisia pentru agricultură, silvicultură, industrie alimentară şi servicii specifice propune adoptarea proiectului de lege cu următoarele amendamente:

	Nr.

crt.
	Text acte normative
	Text adoptat de Senat
	Amendamente admise/Autor
	Motivaţia

	0
	1
	2
	3
	4

	1.
	
	Titlul Legii

LEGE 

pentru modificarea şi completarea Legii îmbunătăţirilor funciare nr.138/2004, pentru modificarea şi completarea Ordonanţei de urgenţă a Guvernului nr. 82/2011 privind unele măsuri de organizare a activităţii de îmbunătăţiri funciare, precum şi pentru completarea art.10 din Legea nr.98/2016 privind achiziţiile publice

	Titlul Legii

LEGE 

pentru modificarea şi completarea Legii îmbunătăţirilor funciare nr.138/2004 şi pentru modificarea şi completarea Ordonanţei de urgenţă a Guvernului nr. 82/2011 privind unele măsuri de organizare a activităţii de îmbunătăţiri funciare

	Conform normelor de tehnică legislativă.

	2.
	
	Art.I. – Legea îmbunătăţirilor funciare nr.138/2004, republicată în Monitorul Oficial al României, Partea I, nr.88 din 13 februarie 2009, cu modificările şi completările ulterioare, se modifică şi se completează după

cum urmează:
	Nemodificat
	


	0
	1
	2
	3
	4

	3. 
	
	
	1. La articolul  6, după alineatul  (3) se introduce un nou alineat, alineatul (4) cu  următorul cuprins: 

„(4) Organizaţiile de îmbunătăţiri funciare, denumite în continuare organizaţii, şi  federaţiile de organizaţii de  îmbunătăţiri funciare, denumite în continuare federaţii,  beneficiare de finanţare publică nerambursabilă în procent de 100% pentru proiectele de investiţii declarate eligibile în cadrul Programului Naţional de Dezvoltare Rurală 2014 - 2020  sau alte fonduri publice, au calitate de autoritate contractantă .”
Comisiile reunite


	

	4. 
	Art.24. - În realizarea activităţilor de interes public, federaţiile au următoarele atribuţii:
a) încheierea de contracte cu Administraţia sau cu alţi furnizori, pentru livrarea apei pentru irigaţii şi prestarea altor servicii de îmbunătăţiri funciare;

	1. La articolul 24, litera a) se modifică şi va avea următorul cuprins:

„a) încheierea de contracte cu Agenţia, pentru asigurarea unui nivel optim al apei pentru irigaţii la staţiile de punere sub presiune pentru care se solicită funcţionarea;”
2. La articolul 24, după litera a) se introduc două noi litere, lit.a1) şi a2), cu următorul cuprins:

„a1) federaţiile care deţin infrastructura de îmbunătăţiri funciare în folosinţă cu titlu gratuit încheie cu Agenţia contracte pentru asigurarea unui nivel optim al apei pentru irigaţii. Cheltuielile, cu excepţia costului apei şi costului energiei electrice pentru pomparea apei de irigaţii în aducţiunea principală, vor fi suportate de către federaţii;

a2) în cazul federaţiilor prevăzute la lit.a1), abonamentele de utilizare/exploatare a resurselor de apă şi contractele de vânzare-cumpărare de energie electrică încheiate cu alţi prestatori de servicii de irigaţii se reziliază, iar Agenţia va încheia contracte pentru resursele de apă şi energie electrică cu prestatorii de servicii în cauză;”


	2. La articolul 24, litera a) se modifică şi va avea următorul cuprins:

„a) încheierea de contracte cu Agenţia, pentru asigurarea unui nivel optim al apei pentru irigaţii la staţiile de punere sub presiune  şi alte puncte de livrare pentru care se solicită funcţionarea;”

Comisiile reunite

Nemodificat (devine pct.3)
	

	5. 
	
	
	4. Articolul 27 se modifică şi va avea următorul cuprins: 

„Art.27. - (1) Infrastructura secundară de irigaţii, inclusiv terenul aferent, aparţinând domeniului privat al statului, aflată în administrarea Agenţiei, situată pe teritoriul unei organizaţii, se transmite, la cerere, în proprietatea organizaţiilor, prin hotărâre a Guvernului, cu următoarele  condiţii rezolutorii:

a) neîndeplinirea obiectului de activitate al organizaţiei de îmbunătăţiri funciare prevăzut în statut;

b) neasigurarea integrităţii patrimoniului preluat de la Agenţie;

c) nefinalizarea la termen, din vina organizaţiei a lucrărilor de reabilitare conform angajamentelor asumate;

d) nerespectarea prevederilor protocolului de transfer al infrastructurii de la Agenţie la organizaţia de îmbunătăţiri funciare;

e) intrarea în stare de insolvenţă.

(2) Infrastructura secundară de irigaţii, inclusiv terenul aferent, aparţinând domeniului privat al statului, aflată în administrarea societăţilor comerciale, societăţi reglementate de Legea nr.31/1990 privind societăţile comerciale, republicată, cu modificările şi completările ulterioare, institutelor de cercetare şi producţie agricolă, unităţilor de învăţământ agricol şi silvic, precum şi a altor instituţii publice, situată pe teritoriul unei organizaţii, se transmite, la cerere, în proprietatea acelei organizaţii, sub condiţiile rezolutorii prevăzute la alin.(1).

(3) Infrastructura de îmbunătăţiri funciare, inclusiv terenul aferent, aparţinând domeniului privat al unităţilor administrativ-teritoriale se poate transmite, la cerere, în proprietatea organizaţiilor ori federaţiilor prin hotărâre a consiliului local, a consiliului judeţean sau a Consiliului General al Municipiului Bucureşti, sub condiţiile rezolutorii prevăzute la alin.(1).

(4) Punerea în funcţiune a infrastructurii de irigaţii din domeniul privat al statului care face obiectul transmiterii la cerere, fără plată, în proprietatea unei organizaţii, se realizează din fonduri asigurate din bugetul Agenţiei sau de către organizaţii prin fonduri proprii sau atrase, cu respectarea prevederilor legale în vigoare.

(5) Transmiterea dreptului de proprietate asupra infrastructurii de îmbunătăţiri funciare aflate în proprietatea persoanelor fizice sau juridice se face cu respectarea prevederilor legale în vigoare privind publicitatea şi înregistrarea circulaţiei bunurilor imobile.”
Comisiile reunite


	

	6. 
	
	
	5. După articolul 292 se introduce un nou articol, articolul 293, cu următorul cuprins: 

„Art.293. - (1) Prin mandat din partea Ministerului Agiculturii şi Dezvoltării Rurale, Agenţia verifică periodic, din momentul transmiterii dreptului de proprietate şi folosinţă gratuită asupra infrastructurii de îmbunătăţiri funciare, organizaţiile şi federaţiile cu privire la respectarea condiţiilor rezolutorii, precum şi a obligaţiilor stabilite prin protocolul de predare-preluare, privind întreţinerea, exploatarea şi utilizarea infrastructurii de îmbunătăţiri funciare, în condiţiile prevăzute de normele metodologice de aplicare a prezentei legi.

(2) Organizaţiilor şi federaţiilor care nu întreţin, nu exploatează şi/sau nu utilizează infrastructura de îmbunătăţiri funciare în condiţiile prevăzute de normele metodologice sau distrug infrastructura primită în folosinţă gratuită, în proprietate ori nu respectă una dintre condiţiile rezolutorii prevăzute la art.27 alin.(1), li se retrage, la propunerea Agenţiei, prin hotărâre a Guvernului, dreptul de folosinţă gratuită sau de proprietate asupra infrastructurii şi a  terenurilor preluate.

Organizaţiile şi federaţiile au obligaţia de a preda Agenţiei infrastructura dobândită în starea în care a fost preluată, inclusiv cu îmbunătăţirile aduse ulterior, conform unei proceduri aprobate prin ordin al ministrului agriculturii şi dezvoltării rurale.”
Comisiile reunite


	

	7. 
	Art.56. - Administraţia livrează apă pentru irigaţii, la solicitarea beneficiarilor, în următoarele condiţii:
a) pe bază de contracte de prestări de servicii cu executare succesivă încheiate pe termen lung, denumite în continuare contracte multianuale;
b) pe bază de contracte de prestări de servicii pentru un sezon de irigaţii, denumite în continuare contracte sezoniere;
c) pe bază de contracte de prestări de servicii în amenajările de irigaţii sau părţi de amenajări de irigaţii a căror infrastructură nu s-a transmis organizaţiilor, conform legii.

	3. Articolul 56 se modifică şi va avea următorul cuprins:

„Art.56. – Agenţia asigură un nivel optim al apei pentru irigaţii, la solicitarea beneficiarilor, în următoarele condiţii:
a) pe bază de contracte pentru asigurarea unui nivel optim al apei pentru irigaţii la staţiile de punere sub presiune care se solicită funcţionarea cu executare succesivă, încheiate pe termen lung, denumite în continuare contracte multianuale;
b) pe bază de contracte pentru asigurarea unui nivel optim al apei pentru irigaţii la staţiile de punere sub presiune pentru care se solicită funcţionarea,  pentru un sezon de irigaţii, denumite în continuare contracte sezoniere.”
	6. Articolul 56 se modifică şi va avea următorul cuprins:

Nemodificat
„a) pe bază de contracte pentru asigurarea unui nivel optim al apei pentru irigaţii la staţiile de punere sub presiune şi alte puncte de livrare pentru care se solicită funcţionarea, cu executare succesivă, încheiate pe termen lung, denumite în continuare contracte multianuale;

b) pe bază de contracte pentru asigurarea unui nivel optim al apei pentru irigaţii la staţiile de punere sub presiune şi alte puncte de livrare pentru care se solicită funcţionarea, pentru un sezon de irigaţii, denumite în continuare contracte sezoniere.”
Comisiile reunite


	

	8. 
	Art.58. - Conform contractului multianual sau sezonier se plăteşte un tarif de livrare a apei pentru irigaţii.


	4. Articolul 58 şi 60 se abrogă.
	7. Articolul 58 se abrogă.

Comisiile reunite


	Cheltuielile sunt suportate de către Agenţie.

	9. 
	Art.60. - Structura tarifelor de livrare a apei pentru irigaţii în contractele multianuale şi sezoniere, modalitatea de ajustare periodică a acestora, termenul de aducere la cunoştinţa beneficiarilor a cuantumului acestor tarife, termenul de încheiere a contractelor multianuale se stabilesc prin normele metodologice privind calculul şi plata tarifelor pentru serviciile de îmbunătăţiri funciare, aprobate prin ordin al ministrului agriculturii şi dezvoltării rurale.
	
	8. Articolul 60 se modifică şi va avea următorul cuprins:

„Art.60. - Termenul de încheiere a contractelor multianuale se stabilesc prin normele metodologice privind calculul şi plata tarifelor pentru serviciile de îmbunătăţiri funciare, aprobate prin ordin al ministrului agriculturii şi dezvoltării rurale.”
Comisiile reunite


	Normele metodologice trebuie să rămână în vigoare, deoarece nu stabileşte numai structura tarifelor care se elimină din lege.

	10. 
	Art.63. - (1) Elementele de calcul ale tarifului de livrare a apei pentru irigaţii se calculează pe unitatea de volum de apă livrată de furnizor la punctul de livrare a apei pentru irigaţii şi se aprobă prin ordin al ministrului.

(modificat prin Legea nr.269/2015)
Legea nr.158/2016(2) Tariful de livrare a apei pentru irigaţii va acoperi costul apei, costurile de transport al apei de la sursă sau de la priză la punctul de livrare a apei pentru irigaţii, prin intermediul infrastructurii de irigaţii din domeniul public şi domeniul privat al statului, aflată în administrarea Agenţiei Naţionale de îmbunătăţiri Funciare. Costurile de transport includ cheltuielile cu energia electrică şi termică pentru pomparea apei. Tariful de livrare a apei pentru irigaţii nu cuprinde costurile de întreţinere şi reparaţii, care se acoperă din bugetul propriu al Agenţiei. Sumele încasate din tariful de livrare a apei pentru irigaţii şi rămase neutilizate la finele anului se reportează în anul următor.
(modificat prin )
(3) Tariful de livrare a apei pentru irigaţii din orezarii se calculează conform prevederilor alin.(2), la care se adaugă costurile de evacuare a apei din orezărie.


	5. Articolul 63 se modifică şi va avea următorul cuprins:

„Art.63. – Agenţia calculează şi percepe tarife pentru evacuarea apei din orezării, care cuprinde cheltuieli cu energia electrică consumată.”
	9. Articolul 63 se modifică şi va avea următorul cuprins:

„Art.63. – Agenţia calculează şi percepe tarife pentru evacuarea apei din orezării, care cuprinde cheltuieli cu energia electrică consumată, cu excepţia tarifelor pentru activitatea de irigaţii.”
Comisiile reunite


	Cheltuielile pentru activitatea de irigaţii sunt suportate de către Agenţie.

	11. 
	Art.65. - (1) Orice beneficiar care are acces la o amenajare de irigaţii aflată în administrarea Agenţiei poate încheia cu aceasta contracte multianuale/sezoniere, în condiţiile legii.

(modificat prine Legea nr.269/2015)

	6. La articolul 65, alineatul (1) se modifică şi va avea următorul cuprins:

„(1) Orice beneficiar care are acces la o amenajare de irigaţii funcţională aflată în administrarea Agenţiei poate încheia cu aceasta contracte multianuale/sezoniere, în condiţiile legii.”

	Nemodificat (devine pct.10)
	

	12. 
	Art.66. - (2) Până la aplicarea abonamentului de irigaţii şi desecare, Agenţia Naţională de îmbunătăţiri Funciare percepe tarife pentru desecare, la solicitarea beneficiarilor.

(3) Prin hotărâre a Guvernului se stabileşte termenul de punere în aplicare a abonamentului de irigaţii şi desecare prevăzut la alin.(2).


	7. La articolul 66, alineatele (2) şi (3) se modifică şi vor avea următorul cuprins:

„(2) Cheltuielile aferente asigurării unui nivel optim al apei pentru irigaţii la staţiile de punere sub presiune unde s-au încheiat contracte multianuale/sezoniere, respectiv costul apei şi costul energiei electrice pentru pomparea apei de irigaţii, se suportă din bugetul Agenţiei, în limita sumelor alocate din bugetul Ministerului Agriculturii şi Dezvoltării Rurale cu această destinaţie.
(3) Organizaţiile utilizatorilor de apă pentru irigaţii şi/sau federaţiile de organizaţii ale utilizatorilor de apă pentru irigaţii au obligaţia de a utiliza apa pentru irigaţii furnizată de către Agenţie, conform contractelor încheiate şi comenzilor de livrare a apei pentru irigaţii.”

8. La articolul 66, după alineatul (3) se introduce un nou alineat, alin.(4), cu următorul cuprins:

„(4) Procedura de decontare a cheltuielile suportate de Agenţie potrivit alin.(2) se aprobă prin ordin al ministrului agriculturii şi dezvoltării rurale.”
	11. La articolul 66, alineatele (2) şi (3) se modifică şi vor avea următorul cuprins:

„(2) Cheltuielile aferente asigurării unui nivel optim al apei pentru irigaţii la staţiile de punere sub presiune şi alte puncte de livrare unde s-au încheiat   contracte   multianuale/sezoniere, respectiv costul apei şi costul energiei electrice pentru  pomparea apei de irigaţii, se suportă din bugetul Agenţiei, în limita sumelor alocate din bugetul Ministerului Agriculturii şi Dezvoltării Rurale cu această destinaţie.”

(3) Nemodificat
Comisiile reunite

Se elimină.

Comisiile reunite


	Corectură necesară. A fost omisă sintagma „şi alte punct de livrare”.

A fost preluat în art.IV, deoarece procedura de decontare trebuia să conţină un termen pentru aprobarea ordinului.

	13. 
	
	Art.II. – Ordonanţa de urgenţă a Guvernului nr.82/2011 privind unele măsuri de organizare a activităţii de îmbunătăţiri funciare, publicată în Monitorul Oficial al României, Partea I, nr.394 din 30 septembrie 2011, aprobată cu modificări şi completări prin Legea nr.199/2012, cu modificările şi completările ulterioare, se modifică şi se completează după cum urmează:


	Art.II. – Ordonanţa de urgenţă a Guvernului nr.82/2011 privind unele măsuri de organizare a activităţii de îmbunătăţiri funciare, publicată în Monitorul Oficial al României, Partea I, nr.694 din 30 septembrie 2011, aprobată cu modificări şi completări prin Legea nr.199/2012, cu modificările şi completările ulterioare, se modifică şi se completează după cum urmează:

Comisiile reunite


	Corectură necesară. Numărul Monitorului Oficial era incorect.

	14. 
	Art.1 - (4) Numărul maxim de posturi al Agenţiei şi filialelor teritoriale este de 2.495.
(modificat de OUG nr.4/2015)

	
	1. La  articolul 1, alineatul (4) se modifică şi va avea următorul cuprins:

„(4) Numărul maxim de posturi al Agenţiei şi filialelor teritoriale este de 3.026.”

Comisiile reunite


	

	15. 
	Art.5. – Agenţia îndeplineşte următoarele atribuţii:

d) elaborează tarife pentru servicii de îmbunătăţiri funciare;


	1. La articolul 5, litera d) se modifică şi va avea următorul cuprins:

„d) elaborează tarife pentru servicii de îmbunătăţiri funciare, altele decât cele de irigaţii;”

	Nemodificat (devine pct.2)
	

	16. 
	Art.7. - (1) Beneficiarii terenurilor deţinute în baza unui titlu valabil de proprietate ori de folosinţă în amenajări de irigaţii declarate de utilitate publică, de desecare şi drenaj, care beneficiază direct de aceste lucrări, sunt obligaţi să achite Agenţiei un abonament de irigaţii şi desecare, corespunzător următoarelor componente/categorii de lucrări:

a) exploatarea, întreţinerea şi repararea amenajărilor de irigaţii de utilitate publică;

b) exploatarea, întreţinerea şi repararea amenajărilor de desecare cu evacuare a apei prin pompare;

c) exploatarea, întreţinerea şi repararea amenajărilor de desecare cu evacuare gravitaţională a apei.

Abonamentul se calculează şi se plăteşte distinct pentru fiecare dintre cele 3 componente/categorii de lucrări.
(modificat prin Legea nr.269/2015)
(11) Federaţiile şi organizaţiile de îmbunătăţiri funciare independente de Agenţie care au preluat infrastructura de irigaţii pot încasa abonamentul aferent amenajării de irigaţii, cu condiţia utilizării acestuia pentru întreţinere, exploatare şi pază. Federaţiile şi organizaţiile care încasează abonamentul vor justifica aceste sume şi se vor supune organelor de control abilitate de lege.
(introdus prin Legea nr.269/2015)
(2)Prin hotărâre a Guvernului, la propunerea Ministerului Agriculturii şi Dezvoltării Rurale, cu avizul Consiliului Concurenţei, se aprobă modul de calcul şi de colectare, precum şi termenele de plată aferente tarifului IF. 

(abrogat prin Legea nr.269/2015)

(3) Cuantumul abonamentului se aprobă anual de către consiliul de conducere al Agenţiei până la data de 30 decembrie a fiecărui an pentru anul următor şi se publică în Monitorul Oficial al României, Partea a IV-a.
(modificat prin Legea nr.269/2015)

(4) Cuantumul tarifului IF pentru anul 2013 se transmite pentru publicare în Monitorul Oficial al României, Partea IV-a, în termen de 5 zile de la aprobare.

(abrogat prin Legea nr.269/2015)

(5) Soldul abonamentului rămas neutilizat la finele anului se evidenţiază într-un cont distinct, se reportează în anul următor şi se utilizează cu aceeaşi destinaţie.
(modificat prin Legea nr.269/2015)
(6) Ministerul Agriculturii şi Dezvoltării Rurale, Agenţia, federaţiile şi organizaţiile de îmbunătăţiri funciare independente de Agenţie procedează la compensarea debitelor, reprezentând abonamentul de irigaţii şi desecare, constatate de Agenţie, federaţii şi organizaţii, cu sumele cuvenite beneficiarilor prevăzuţi la alin.(1) cu titlu de susţinere financiară a agriculturii de către stat, prevăzute anual cu această destinaţie în bugetul Ministerului Agriculturii şi Dezvoltării Rurale şi având ca sursă de finanţare exclusiv bugetul de stat.
(modificat prin Legea nr.269/2015)

(61) Sumele care nu pot fi compensate conform prevederilor alin.(6) vor fi recuperate de Agenţie, federaţii şi organizaţii independente de Agenţie de la beneficiarii prevăzuţi la alin.(1).
(introdus prin Legea nr.269/2015)
(7) Modalitatea de compensare sau recuperare prevăzută la alin.(6) şi (61) se stabileşte prin ordin al ministrului.

(modificat prin Legea nr.269/2015)


	2. Articolul 7 se abrogă.
	Nemodificat (devine pct.3)
	

	17. 
	Art.11. - Veniturile proprii ale Agenţiei se constituie din:
a) abonamentul de irigaţii şi desecare şi tarife percepute beneficiarilor activităţilor de îmbunătăţiri funciare;
(modificat prin Legea nr.269/2015)

	3. La articolul 11, litera a) se modifică şi va avea următorul cuprins:

„a) tarifele percepute beneficiarilor activităţilor de îmbunătăţiri funciare, altele decât cele de irigaţii;”


	Nemodificat (devine pct.4)
	

	18. 
	Art.12. - Cheltuielile curente şi de capital ale Agenţiei au următoarea destinaţie:


	4. La articolul 12, după litera c2) se introduce o nouă literă, lit.c3), cu următorul cuprins:

„c3) cheltuielile aferente asigurării unui nivel optim al apei pentru irigaţii la staţiile de punere sub presiune unde s-au încheiat contracte multianuale/sezoniere se suportă în limita sumelor alocate anual din bugetul Ministerului Agriculturii şi Dezvoltării Rurale cu această destinaţie;”


	5. La articolul 12, după litera c2) se introduce o nouă literă, lit.c3), cu următorul cuprins:

„c3) cheltuielile aferente asigurării unui nivel optim al apei pentru irigaţii la staţiile de punere sub presiune şi alte puncte de livrare unde s-au încheiat contracte multianuale/sezoniere se suportă în limita sumelor alocate anual din bugetul Ministerului Agriculturii şi Dezvoltării Rurale cu această destinaţie;”

	Corectură necesară. A fost omisă sintagma „şi alte punct de livrare”.

	19. 
	
	5. La articolul 13, după alineatul (1) se introduce un nou alineat, alin.(11), cu următorul cuprins:

„(11) Preşedintele consiliului de conducere este directorul general al Agenţiei.”


	Nemodificat (devine pct.6)
	

	20. 
	Art.13. - (5) Membrii consiliului de conducere nu sunt salariaţii Agenţiei.


	6. La articolul 13, alineatul (5) se abrogă.
	Nemodificat (devine pct.7)
	

	21. 
	Art.17. - (1) Cuantumul tarifelor de livrare a apei pentru irigaţii se aprobă de către consiliul de conducere, la propunerea directorului general al Agenţiei.

(modificat prin Legea nr.269/2015)

(2) Cuantumul tarifelor, stabilite în condiţii concurenţiale, pentru serviciile de exploatare, întreţinere şi reparaţii ale acestei infrastructuri, altele decât cele prevăzute la alin.(1), se aprobă de către directorul general al Agenţiei.
(modificat prin Legea nr.199/2012)
(3) După avizarea de către consiliul de unitate de administrare sau, după caz, de consiliul de filială şi aprobarea de către consiliul de conducere, la propunerea directorului general al Agenţiei, a unor tarife pentru noi puncte de livrare a apei pentru irigaţii sau după aprobarea tarifelor reactualizate, cuantumul aprobat al acestor tarife se transmite pentru publicare la Monitorul Oficial al României, Partea a IV-a, în termen de 5 zile de la data aprobării.

(modificat prin Legea nr.269/2015)

Art.18. - Tarifele de prestaţii pentru alte activităţi de îmbunătăţiri funciare decât irigaţiile se calculează anual de către Agenţie, în baza normelor metodologice aprobate prin ordin al ministrului agriculturii şi dezvoltării rurale, iar cuantumul tarifelor se aprobă de directorul general al Agenţiei.


	7. Articolele 17 şi 18 se abrogă.
	8. Articolul 17 se abrogă.

Comisiile reunite


	Nu pot fi eliminate normele metodologice care stabilesc tarifele de prestaţii pentru alte activităţi îmbunătăţiri funciare decât irigaţiile, deoarece acestea se fac venit la bugetul Agenţiei.

	22. 
	
	Art.III. – După alineatul (3) al articolului 10 din Legea nr.98/2016 privind achiziţiile publice, publicată în Monitorul Oficial al României, Partea I, nr.390 din 23 mai 2016, cu completările ulterioare, se introduce un nou alineat, alin.(4) cu următorul cuprins:


	Se elimină.

	23. 
	
	„(4) Prin excepţie de la prevederile alin.(1), în cazul amenajărilor de îmbunătăţiri funciare evidenţiate în inventarul centralizat al bunurilor din domeniul public/privat al statului şi administrarea Ministerului Agriculturii şi Dezvoltării Rurale – Agenţia Naţională de Îmbunătăţiri Funciare, autoritatea contractantă are dreptul de a atribui contracte de achiziţie publică/acorduri cadru, pentru lucrări de întreţinere şi reparaţie, valoarea estimativă a acestora fiind calculată independent, la nivelul fiecărei amenajări în parte, cu respectarea pragului valoric prevăzut la art.7.”


	
	

	24. 
	
	
	Art.III. – În termen de 30 de zile de la data dobândirii personalităţii juridice, organizaţia de îmbunătăţiri funciare nou înfiinţată în baza prevederilor Legii îmbunătăţirilor funciare nr.138/2004, republicată, cu modificările şi completările ulterioare, astfel cum a fost modificată şi completată prin prezenta lege, are obligaţia de a încheia cu furnizorul de apă contract multianual pentru o perioadă de cel puţin 3 ani.

	Stabilirea unui termen pentru încheierea de contracte multianuale pentru organizaţiile înfiinţate după intrarea în vigoare a prezentei legi.

	25. 
	
	
	Art.IV. – În termen de 15 zile de la intrarea în vigoare a prezentei legi, procedura de decontare a cheltuielile suportate de Agenţie, potrivit art.66 alin.(2) din Legea  îmbunătăţirilor funciare nr.138/2004, republicată, cu modificările şi completările ulterioare,  astfel cum a fost modificată şi completată de prezenta lege, se aprobă prin ordin al ministrului agriculturii şi dezvoltării rurale.

	Stabilirea unui termen pentru emiterea ordinului privind procedura de decontare a cheltuielilor.

	26. 
	
	
	Art.V. – În termen de 15 zile de la data intrării în vigoarea prezentei legi, contractele multianuale încheiate se modifică şi se completează, după caz, potrivit prevederilor Legii îmbunătăţirilor funciare nr.138/2004, republicată cu modificările şi completările ulterioare, astfel cum a fost modificată şi completată prin prezenta lege.

	Stabilirea unui termen pentru modificarea şi completarea contractelor deja încheiate.

	27. 
	
	
	Art.VI. – În termene de 60 de zile de la data intrării în vigoare a prezentei legi, Normele metodologice privind calculul şi plata tarifelor pentru serviciile de îmbunătăţiri funciare aprobate prin Ordinul nr.120/2011 pentru aprobarea Normele metodologice privind calculul şi plata tarifelor pentru serviciile de îmbunătăţiri funciare, publicat în Monitorul Oficial al României Partea I, nr.542 din 1 august 2011, cu modificările şi completările ulterioare, se modifică şi se completează potrivit prevederilor prezentei legi.

	Stabilirea termenului pentru modificarea şi completarea normelor existente.

	28. 
	
	
	Art.VII. – Legii îmbunătăţirilor funciare nr.138/2004, republicată în Monitorul Oficial al României, Partea I, nr.88 din 13 februarie 2009, cu modificările şi completările ulterioare, precum şi cu modificările şi completările aduse prin prezenta lege, se republică în Monitorul Oficial al României, Partea I, dându-se textelor o nouă numerotare.

Comisiile reunite


	Necesitatea republicării actului normativ.


PAGE  
0

